Cuneiform Tablet Kt 88/k 72 (AKT 7a 274)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šùr-SIPA qí-bi₄-ma um-ma a-mur-{d}UTU-ma mì-šu ša ta-áš-pu-ra-ni-ma um-ma a-ta-ma 20 ma-na KÙ.BABBAR a-mur-{d}UTU ḫa-bu-ul ke-na-tim-ma 13 ma-na KÙ.BABBAR ší-im {TÚG}ku-ta-ni-kà 5 ma-na KÙ.BABBAR ší-im <gap> 2-<gap> ma-na 5 GÍN KÙ.BABBAR ší-im šu-ru-tí-kà ŠÀ.BA 10 ma-na KÙ.BABBAR a-na-aḫ-DINGIR ub-lá-kum 3 ma-na KÙ.BABBAR a-na-aḫ-DINGIR-ma ub-lá-kum 2 ma-na KÙ.BABBAR i-ku-nim ù <gap>-<gap>-ZA iš-qú-lu <gap> DINGIR-na-da ke-nim ma-<gap> <gap> iṣ-bi-tí-ma 2 ma-na KÙ.BABBAR da-na-a ḫa-bu-la-ma DINGIR-na-da ú-ša-qí-il₅-ma ù ší-bi₄ i-šu-šum ù a-ma-kam PUZUR₄-a-šùr DUMU su-en₆-na-da IGI ší-na iš-a-al-šu-ma <gap> um-ma PUZUR₄-a-šùr-ma ke-na-a ša a-mur-{d}UTU 2 ma-na KÙ.BABBAR iš-tí da-na-a ú-ša-qí-lu-kà-ni um-ma DINGIR-na-da-ma ke-na-a ú-ša-qí-lá-ni a-na-ku ší-bi₄ a-na DINGIR-na-da i-šu <gap> i <gap> kà <gap> il₅ <gap> bu a <gap> ṭup-pì-a ša ša-bu-a-tí-ni tù-kà-al ù ta-ša-pá-ra-ma a-šùr-be-el-ma-al-ki-im a-na-kam ú-qá-lá-lá-ni